244. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Α-16970/883 της 3/14 Μαΐου 1993 (ΦΕΚ Β΄ 347) Μεταβίβαση Λ.Δ.Χ. αυτοκινήτων. Έχοντας υπόψη: 1.Τις διατάξεις του άρθρ. 1 του Ν.Δ. 4278/62 (Α΄ 191) «περί της κτήσεως του δικαιώματος κυριότητας και της μεταβιβάσεως αυτού επί αυτοκινήτων δημοσίας χρήσεως». 2.Τις διατάξεις του Ν.Δ. 711/77 (Α΄ 284) «περί ειδικών τουριστικών λεωφορείων». 3.Τις διατάξεις του άρθρ. 1 το Π.Δ. 211/91 (Α΄ 79) περί τροποποίησης του Π.Δ. 586/88 «προσαρμογή της ελληνικής νομοθεσίας προς τις διατάξεις της οδηγίας του Συμβουλίου των Ευρωπαϊκών Κοινοτήτων 74/562/ΕΟΚ της 12ης Νοεμβρίου 1974 «περί προσβάσεως στο επάγγελμα του μεταφορέα επιβατών στον τομέα των εσωτερικών και διεθνών οδικών μεταφορών», όπως τροποποιήθηκε με την οδηγία 80/1179/ΕΟΚ της 4ης Δεκεμβρίου 1980. 4.Τις διατάξεις του άρθρ. 2 του Π.Δ. 211/91 (Α΄ 79). 5.Τις διατάξεις του άρθρ. 5 του Π.Δ. 586/88 (Α΄ 282), με τις οποίες εξουσιοδοτείται ο Υπουργός Μεταφορών και Επικοινωνιών να καθορίζει με απόφασή του, εκτός των άλλων, και κάθε αναγκαία λεπτομέρεια για την εφαρμογή των διατάξεων αυτού. 6.Το γεγονός ότι πρέπει να καθοριστούν οι αναγκαίες λεπτομέρειες μεταβίβασης Λ.Δ.Χ. αυτοκινήτων στα πρόσωπα που έχουν τις προϋποθέσεις εισόδου στο επάγγελμα του οδικού μεταφορέα επιβατών. 7.Το άρθρ. 29Α του Νόμ. 1558/85 «Κυβέρνηση και Κυβερνητικά όργανα» (Α΄ 137), όπως προστέθηκε το άρθρο τούτο με το άρθρ. 27 του Νόμ. 2081/92 (Α΄ 154), αποφασίζουμε: Ι.Πρόσωπα. Επιτρέπεται να μεταβιβάζονται δια πράξεως εν ζωή, κατά κυριότητα μετά της άδειας κυκλοφορίας τους, λεωφορεία αυτοκίνητα δημόσιας χρήσης, με φυσικά και νομικά πρόσωπα που κατέχουν άδεια άσκησης επαγγέλματος οδικού μεταφορέα επιβατών στο όνομά τους. ΙΙ.Δικαιολογητικά. Για τη σύνταξη οριστικού συμβολαίου μεταβίβασης Λ.Δ.Χ. αυτοκινήτου ή για την καταχώρηση της συμφωνίας μεταβίβασης στο Σελ. 208,948(α) Τεύχος -Σελ.  βιβλιάριο μεταβολών κατοχής και κυριότητας, σύμφωνα με τις διατάξεις του Ν.Δ. 1146/72 (Α΄ 64), θα υποβάλλονται τα παρακάτω δικαιολογητικά, κατά περίπτωση. α)Φυσικά Πρόσωπα α1.Επικυρωμένο φωτοαντίγραφο άδειας άσκησης επαγγέλματος οδικού μεταφορέα επιβατών. α2.Πιστοποιητικό ΤΣΑ η ΤΑΝΠΥ (για όσα φυσικά πρόσωπα είναι κάτοχοι Λ.Δ.Χ. αυτοκινήτων) ή υπεύθυνη δήλωση του Νόμ. 1599/1986 ότι δεν έχουν στην κατοχή τους άλλο Λ.Δ.Χ. κατά περίπτωση. β)Νομικά Πρόσωπα. β1.Επικυρωμένο φωτοαντίγραφο άδειας άσκησης επαγγέλματος οδικού μεταφορέα επιβατών. β2.Πιστοποιητικό ΤΣΑ ή ΤΑΝΠΥ (για όσα Νομικά Πρόσωπα είναι κάτοχοι Λ.Δ.Χ. αυτοκινήτων) ή υπεύθυνη δήλωση του Νόμ. 1599/1986 ότι δεν έχουν στην κατοχή τους άλλο Λ.Δ.Χ. αυτοκίνητο, κατά περίπτωση. ΙΙΙ.Μεταβατικές διατάξεις. α)Οι μεταβιβάσεις που έχουν γίνει, με τις προϊσχύουσες διατάξεις, σε επαγγελματίες οδηγούς, από 1-7-1991 μέχρι την ημερομηνία δημοσίευσης της απόφασης αυτής, θεωρούνται έγκυροι εφόσον τα πρόσωπα αυτά εφοδιαστούν μέχρι 31-12-1993 με άδεια άσκησης επαγγέλματος οδικού μεταφορέα επιβατών. β)Επιτρέπεται, μέχρι 31-8-1993, η μεταβίβαση Λ.Δ.Χ. αυτοκινήτων με τις προϊσχύουσες διατάξεις, σε πρόσωπα που είναι ήδη κάτοχοι άλλου Λ.Δ.Χ. αυτοκινήτου με την προϋπόθεση υποχρέωσης των προσώπων αυτών, επί ποινή ακυρότητας της μεταβίβασης, να αποκτήσουν άδεια άσκησης επαγγέλματος οδικού μεταφορέα επιβατών μέχρι 31-12-1993. Από τη ρύθμιση αυτή εξαιρούνται τα πρόσωπα που αναφέρονται στην προηγούμενη περίπτωση α. Με την Γ. 456/15544/922/94/11 Απρ./19 Μαΐου 1994 (ΦΕΚ Β΄ 371), κατωτέρω αριθμός 249, ορίστηκε ως τελευταία ημερομηνία υποβολής των αδειών άσκησης του επαγγέλματος του μεταφορέα για την νομιμοποίηση μεταβιβάσεως Λ.Δ.Χ. η 31-12-1994. IV.Γενικές διατάξεις. Από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού. 21.Ε.α.244 Γενικά περί κυκλοφορίας αυτοκινήτων 